Diari Oficial de la Generalitat Valenciana


Sumari del DOGV 2273, del 24-05-1994 (1994/831515)

RESOLUCIÓ de 13 de maig de 1994, de la Direcció General de Relacions amb les Corts i del Secretariat del Govern, per la qual es disposa la publicació de l'Acord Marc de Col.laboració per a la instal.lació i posada en marxa de l'Oficina d'Harmonització al Mercat Interior (Marques, Dibuixos i Models (OAMI).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2273

Data del DOGV
:   24-05-1994

Secció del DOGV
:   ALTRES DISPOSICIONS

Número del document
:   1994/831515


Data del document
:   13-05-1994

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de maig de 1994, de la Direcció General de Relacions amb les Corts i del Secretariat del Govern, per la qual es disposa la publicació de l'Acord Marc de Col·laboració per a la instal·lació i posada en marxa de l'Oficina d'Harmonització al Mercat Interior (Marques, Dibuixos i Models) (OAMI). [94/3333]  
Subscrit, després de la tramitació prèvia reglamentària, entre la Generalitat Valenciana, el Ministeri d'Indústria i Energia, la Diputació Provincial d'Alacant i l'Ajuntament d'Alacant, el dia 1 de febrer de 1994, un Acord Marc de Col·laboració per a la instal·lació i posada en marxa de l'Oficina d'Harmonització al Mercat Interior (Marques, Dibuixos i Models) (OAMI), i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0141/94, i que figura com a annex d'aquesta resolució.  
València, 13 de maig de 1994.- El director general de Relacions amb les Corts i del Secretariat del Govern.  
Acord Marc de Col·laboració per a la instal·lació i posada en marxa de l'Oficina d'Harmonització al Mercat Interior  
(marques, dibuixos i models) (OAMI).  
Alacant, 1 de febrer de 1994  
REUNITS:  
D'una banda, Juan Manuel Eguiagaray Ucelay, com a ministre d'Indústria i Energia, fent ús de les atribucions que l'administració general de l'estat detenta en matèria de propietat indústria.  
D'altra banda, Joan Lerma i Blasco, president de la Generalitat Valenciana, fent ús de les competències atribuïdes per l'article 14 de la Llei 5/1983, de 30 de desembre, de Govern Valencià,  
D'altra banda, Antonio Mira-Perceval Pastor, president de la Diputació d'Alacant, en virtut de les competències que té atribuïdes per l'article 34.1.b) de la Llei7/1985, de 2 d'abril, Reguladora de les Bases de Règim Local,  
D'altra banda, Ángel Luna González, alcalde president de l'Ajuntament d'Alacant, en virtut de les competències que té atribuïdes per l'article 21 de la Llei 7/1985, de 2 d'abril, Reguladora de les Bases de Règim Local.  
Les parts es reconeixen respectivament competències i capacitat per a formalitzar aquest conveni marc, i amb aquesta finalitat  
EXPOSEN:  
El Consell Europeu, reunit a Brussel·les el dia 29 d'octubre de 1993, adoptà un acord pel qual s'instal·la a España la seu de l'Oficina d'Harmonització al Mercat Interior (Marques, Dibuixos i Models) (OAMI).  
El Consell de Ministres, en sessió de 5 de novembre de 1993 acordà fixar la seu de l'Oficina d'Harmonització en el Mercat Interior (Marques, Dibuixos i Models) (OAMI), a Alacant.  
Les parts que hi intervenen reconeixen la importància de l'oficina com a motor de desenvolupament, modernització i internacionalització de les empreses de tot tipus instal·lades al seu entorn i subratllen la conveniència de la coordinació de les actuacions necessàries per a fer-ne efectiva la instal·lació i el funcionament.   
I, d'acord amb tot això,  
ACORDEN:  
Primer  
Constitueix l'objecte d'aquest conveni establir el marc d'actuació coordinada per a la instal·lació i posada en marxa de l'Oficina d'Harmonització en el Mercat Interior (Marques, Dibuixos, i Models) (OAMI).  
Segon  
Per tal de desenvolupar i concretar el contingut d'aquest acord marc, les parts que el signen subscriuran un conveni de col·laboració de naturalesa administrativa, que es regirà per la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, tot atenent les prescripcions i el contingut mínim establert en l'Acord del Consell de Ministres, de 2 de març de 1990, que estableix les regles sobre subscripció de convenis de col·laboració amb l'administració de l'estat.  
Tercer  
Sense perjudici d'allò que es disposa en el punt anterior, les administracions que hi intervenen es comprometen des d'ara a realitzar les actuacions següents:  
1. El Ministeri d'Indústria i Energia determinarà els compromisos de finançament i facilitarà tota la informació, tant la pròpia com la que provinga de la Unió Europea, en relació amb la instal·lació de les oficines europees i, en concret, la relativa a l'Oficina d'Harmonització, per tal d'obtenir amb amplitud i rapidesa el coneixement necessari per tal que la implantació de la seu a Alacant es realitze amb totes les garanties d'èxit i, igualment, i participarà en el finançament per a la construcció i instal·lació de l'esmentada Oficina.  
2. La Generalitat Valenciana, fonamentalment, escometrà per mitjà de les Conselleries d'Obres Públiques, Urbanisme i Transport i d'Indústria, Comerç i Turisme, les accions complementàries corresponents, tant d'infraetructures com de realització de projectes i, en general, de suport a la gestió per a posar en funcionament l'Oficina d'Harmonització.  
3. La Diputació d'Alacant impulsarà l'execució de les infraestructures necessàries per al desenvolupament dels serveis públics de la zona que afecten l'àmbit de les seues competències.  
4. L'Ajuntament d'Alacant facilitarà i agilitarà tant com puga els tràmits administratius per a obtenir els requisits urbanístics, tant del sol com dels accessos i qualsevol altra obra d'infrastructura que calga per tal de posar en marxa l'oficina.  
Quart  
Per tal de facilitar l'educació fels fills del personal al servei de l'OAMI, el Ministeri d'Indústria i Energia es compromet a instar les autoritats comunitàries que s'establisca una escola europea, equivalent a les que hi ha a d'altres ciutats d'Europa que són seu d'institucions o agències comunitàries. Aquesta escola estarà oberta, al seu torn, a les famílies residents a la localitat que siga seu de l'OAMI.  
Cinquè  
1. Els fons que aporten les administracions signants per a realitzar l'objectiu del conveni anirà a càrrec dels pressupostos respectius, dins el marc del que s'ha acordat amb la Comissió de la Unió Europea.  
2. Les diverses parts establiran la possible participació d'entitats privades, interessades en el projecte, en aquest finançament   
Sisè  
Es constituirà una comissió de seguiment, que prendrà els acords per unanimitat, formada per representants de les administracions que signen aquest acord marc.  
Correspondrà a la comissió:  
a) Vetllar pel compliment de l'acord marc i avaluar-ne els resultats obtinguts.  
b) Adoptar o proposar les mesures necessàries per tal de garantir l'exercici coordinat de les competències i sense perjudici de l'aconseguiment de l'objectiu de l'acord.  
c) Interpretar i resoldre les incidències que apareguen en l'aplicació de l'acord.  
Setè  
Per tal d'assolir eficàcia en la gestió i consecució de l'objecte del futur conveni de col·laboració, es preveu la possibilitat de constituir un consorci com a organització comuna, amb personalitat jurídica pròpia, formada per les administracions que signen el conveni.  
El consorci es regirà, a més de per allò que s'establisca en el futur conveni, pels seus propis estatuts, els quals en determinaran les finalitats, les particularitats del règim orgànic, del funcional i del financer.  
Vuitè  
El conveni podrà comptar també amb el suport d'un ens instrumental configurat com a societat mercantil amb capital majoritari públic. Les parts signants podran, arribat el cas, acordar la participació de capital privat provinent de les empreses o institucions que, al seu dia, manifesten interès en el projecte de construcció i posada en marxa de l'edifici, seu de l'OAMI a Alacant, i determinarà també l'import d'aquesta participació. Aquesta societat mercantil quedarà sotmesa des del moment de la seua creació a la normativa vigent que se li aplique.  
Novè  
Aquest acord marc entrarà en vigor el dia que se signe i serà vàlid fins que se n'assolisca l'objectiu.   
Com a prova de conformitat amb tot el que precedeix, se signa aquest acord marc al lloc i en la data abans indicats.  
Pel Ministeri d'Indústria Per la Generalitat Valenciana  
i Energia  
Juan Manuel Eguiagaray Ucelay Joan Lerma i Blasco  
Per la Diputació Provincial Per l'Ajuntament   
d'Alacant d'Alacant  
Antonio Mira-Perceval Ángel Luna González